**МОТИВИ ЗА ПРИЕМАНЕ**

**на Наредба за изменение и допълнение на Наредбата за определяне на местните данъци на територията на Община Габрово, съгласно чл. 1, ал. 2 и 3 от ЗМДТ**

 /Приета с Решение № 253/23.12.2008 г., изм. с Решение № 28/18.03.2010 г., изм. с Решение № 8/27.01.2011 г., изм. с Решение № 29/22.12.2011 г., изм. с Решение № 268/19.12.2013 г., изм. с Решение № 14/29.01.2015 г., изм. с Решение № 74/23.12.2015 г., изм. с Решение № 184/29.09.2016 г./

**1. Причини, които налагат приемането Наредба за изменение и допълнение на Наредбата за определяне на местните данъци на територията на Община Габрово, съгласно чл. 1, ал. 2 и 3 от ЗМДТ:**

Във връзка с изменения на разпоредби в Закона за местни данъци и такси, обнародвани в ДВ бр. 97 от 2016 г., в сила от 1.01.2017 г. и ДВ бр. 97 от 2017г., в сила от 01.01.2018 г., се налага изменение и допълнение на разпоредби от *Наредбата за определяне размера на местните данъци на територията на Община Габрово, съгласно чл. 1, ал. 2 и 3 от ЗМДТ*, с цел тяхното унифициране с действащото законодателство. Текстовете от наредбата следва да се допълнят и изменят в съответствие с разпоредбите от по-висока степен, за да се избегнат противоречия и несъответствия с приетите нови правни норми на Закона за местните данъци и такси.

 По-съществената промяна е в част от раздел IV „Данък върху превозно средство“ във връзка с Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (ОВ, L 60/52 от 2 март 2013 г.). Отменена е разпоредбата за облагане с данък ремаркета и полуремаркетата към товарни автомобили над 12 т., както и специализирани ремаркета за превоз на тежки или извънгабаритни товари с товароподемност над 40 тона. Мотивът за отпадането им е, че те са включени в допустимата максимална маса на състава от превозни средства, основа за облагане с данък на влекачи и товарни автомобили. Изменена е формулата за изчисление на данък върху таксиметров превоз на пътници, когато разрешението е издадено през течение на годината и когато действието за извършване на таксиметров превоз на пътници се прекратява в течение на годината.

**2. Цели, които се поставят:**

Постигане на съответствие и избягване на противоречия на текстовете от наредбата с нормите на Закона за местните данъци и такси. Спазване принципите за откритост, публичност и граждански контрол върху дейността на местните власти, конкретно при определяне размера, реда и начина на събиране и освобождаване от заплащане на местните данъци на територията на общината.

**3. Финансови и други средства, необходими за прилагането на новата уредба:**

За прилагането на предложените промени в *Наредбата за определяне размера на местните данъци на територията на Община Габрово, съгласно чл. 1, ал. 2 и 3 от ЗМДТ* не се изисква допълнителен финансов ресурс, същите няма да доведат до пряко или косвено въздействие върху общинския бюджет.

**4.Очакваните резултати от прилагането, включително финансовите, ако има такива:**

Очакваните резултати след приемането на проекта за изменение на Наредбата е да се регламентират условията и реда за определяне, установяване, обезпечаване и събиране на местните данъци, съобразно изискванията на Закона и да не се допускат противоречия и различия между законовата и подзаконова нормативна уредба.

**5.Анализ за съответствие с правото на Европейския съюз:**

Настоящата наредба е създадена в съответствие с принципите на Европейската харта за местно самоуправление, Европейска харта за регионално развитие, както и с директиви на Европейската общност, свързани с тази материя, предвид съответствието на основния нормативен акт (ЗМДТ) с тях.